**ΠΕΜΕΝ ΣΤΕΦΕΝΣΩΝ ΠΕΕΜΑΓΕΝ ΠΕΠΡΝ ΠΕΣ/ΝΑΤ**

**ΔΕΛΤΙΟ ΤΥΠΟΥ – ΚΑΤΑΓΓΕΛΙΑ**

Τα ναυτεργατικά σωματεία **ΠΕΜΕΝ, ΣΤΕΦΕΝΣΩΝ, ΠΕΕΜΑΓΕΝ, ΠΕΠΡΝ, ΠΕΣ/ΝΑΤ**, καταγγέλλουν την προσβλητική πρόταση της εισαγγελέως **Αδαμαντίας Οικονόμου** στη δίκη των φασιστοειδών της Χρυσής Αυγής, απαλλάσσοντας την ηγεσία και τα στελέχη της από την εγκληματική δράση τους.

Η εισαγγελέας αποδέχτηκε τα επιχειρήματα των απόγονων του ναζισμού, αθωώνοντας τους για τον θάνατο του Π. Φύσσα, πλην του δολοφόνου Ρουπακιά, που κυκλοφορεί ελεύθερος, για τα εγκληματικά χτυπήματα σε βάρος κομμουνιστών συνδικαλιστών του ΠΑΜΕ στο Πέραμα, σε μετανάστες κά.

Η προκλητική τοποθέτηση της εισαγγελέως προσβάλλοντας βάναυσα τα θύματα των χρυσαυγιτών, έρχεται να προστεθεί και να αθωώσει την καπιταλιστική μήτρα, που γεννάει τον φασισμό, τον αντικομμουνισμό, τον ρατσισμό και προκαλεί την φτώχια, τους ιμπεριαλιστικούς πολέμους, την προσφυγιά, την μετανάστευση.

**ΕΙΝΑΙ Η ΣΑΠΙΛΑ ΟΛΟΥ ΤΟΥ ΝΤΟΥΝΙΑ**

**ΜΠΛΟΚΟ ΣΤΟΥΣ ΦΑΣΙΣΤΕΣ ΣΕ ΚΑΘΕ ΓΕΙΤΟΝΙΑ**

Συνεχίζουμε και δυναμώνουμε τον αγώνα ενάντια στην αντιλαϊκή πολιτική του κεφαλαίου, τα φασιστοειδή τους και τις αστικές πολιτικές δυνάμεις που τους υπηρετούν, απαιτώντας την τιμωρία των χρυσαυγιτών για τις δολοφονικές τους ενέργειες.

**ΟΙ ΔΙΟΙΚΗΣΕΙΣ ΤΩΝ ΣΩΜΑΤΕΙΩΝ**

* **ΠΑΝΕΛΛΗΝΙΑ ΕΝΩΣΗ ΜΗΧΑΝΙΚΩΝ ΕΜΠΟΡΙΚΟΥ ΝΑΥΤΙΚΟΥ**
* **ΠΑΝΕΛΛΗΝΙΑ ΕΝΩΣΗ ΚΑΤΩΤΕΡΩΝ ΠΛΗΡΩΜΑΤΩΝ ΜΗΧΑΝΗΣ Ε.Ν. «Ο ΣΤΕΦΕΝΣΩΝ»**
* **ΠΑΝΕΛΛΗΝΙΑ ΕΠΑΓΓΕΛΜΑΤΙΚΗ ΕΝΩΣΗ ΜΑΓΕΙΡΩΝ Ε.Ν**
* **ΠΑΝΕΛΛΗΝΙΑ ΕΝΩΣΗ ΠΛΗΡΩΜΑΤΩΝ ΡΥΜΟΥΛΚΩΝ - ΝΑΥΑΓΟΣΩΣΤΙΚΩΝ**
* **ΠΑΝΕΛΛΗΝΙΑ ΕΝΩΣΗ ΣΥΝΤΑΞΙΟΥΧΩΝ ΝΑΤ**

**19 Δεκέμβρη 2019**